নতুন করে ফের সৃষ্টি হয়েছে নিম্নচাপ। উত্তর-পশ্চিম বঙ্গোপসাগরের উপর সৃষ্ট নিম্নচাপের জেরে আগামী দু’দিন বিক্ষিপ্ত বৃষ্টির সম্ভাবনা রয়েছে দক্ষিণবঙ্গে।

এই বিষয়ে অন্যান্য খবর

সকাল থেকেই বৃষ্টি, কতক্ষণ চলবে! পূর্বাভাস হাওয়া অফিসের


শনিবার সকাল থেকেই কলকাতার আকাশ ছিল মেঘলা। বেলা গড়াতেই শুরু হয় বৃষ্টি। দুপুরের দিকে ফের চড়া রোদ দেখা যায়। আবহাওয়ার এই খামখেয়ালিপনায় ঘোর অস্বস্তিতে দক্ষিণবঙ্গ।
দেখুন ভিডিও—
 

হাওয়া অফিস জানিয়েছে দক্ষিণ ২৪ পরগনা, পূর্ব ও পশ্চিম মেদিনীপুর, বাঁকুড়া, পুরুলিয়া, ঝাড়গ্রাম, হাওড়া, হুগলি আগামী ৪৮ ঘণ্টা ভারী বৃষ্টিপাত হতে পারে। কলকাতায় আগামী ২৪ ঘণ্টা বিক্ষিপ্ত বৃষ্টি হতে পারে। সেই সঙ্গে উত্তরবঙ্গের জেলাগুলিতে হালকা থেকে মাঝারি বৃষ্টিপাত হতে পারে বলে পূর্বাভাস দিয়েছে আলিপুর আবহাওয়া দফতর।
অতি ভারী বৃষ্টিপাত হতে পারে ওড়িশা, ঝাড়খণ্ড, উত্তরাখণ্ড ও উত্তরপ্রদেশে। এই রাজ্যগুলিতে বাড়তি সতর্কতা জারি করা হয়েছে।